recursal/SuperWikiNEXT-32B huggingface dataset:
Το **γουακαμόλε** είναι μεξικάνικη σάλτσα με βάση το αβοκάντο.

Έχει τις ρίζες τις στους Αζτέκους  αλλά χρησιμοποιείται ευρέως στη σύγχρονη μεξικάνικη και Αμερικάνικη κουζίνα ως συνοδευτικό, καρύκευμα ή σε συστατικό σε σαλάτες.

Το κύριο συστατικό του είναι πολτοποιημένο αβοκάντο με αλάτι. Σε μερικές συνταγές προστίθεται ντομάτα, κρεμμύδι, σκόρδο, χυμός λάιμ, τσίλι, γιαούρτι και διάφορα άλλα καρυκεύματα.

Ιστορία
-------

Το γουακαμόλε παρασκευάζονταν από τους αζτέκους ήδη από τον 16ο αιώνα. Η λέξη *γουακαμόλε* προέρχεται από τη ναουάτλ λέξη *αουακαμόλλι* (*āhuacamolli*) που σημαίνει *σάλτσα από αβοκάντο*.

Οι πρώτες συνταγές για γουακαμόλε δημοσιεύτηκαν τη δεκαετία του 1940, μέχρι τη δεκαετία του 1970 απέκτησε μεγάλη φήμη και άρχισε να καταναλώνεται ευρέως.

Γκουασακάκα
-----------

Η *γκουασακάκα* είναι μια σάλτσα με βάση το αβοκάντο που προέρχεται από τη Βενεζουέλα. Είναι πιο όξινη από το γουακαμόλε επειδή περιέχει ξίδι. Συνήθως συνοδεύει ψημένο κρέας, πίτες τορτίγια και διάφορα άλλα τρόφιμα. Αντί για ντομάτα η γκουασακάκα παραδοσιακά περιέχει πιπεριές τσίλι ή χαλαπένιο.

παραπομπές
----------

1. 1 2  Zeldes, Leah A. (4 Νοεμβρίου 2009). «Eat this! Guacamole, a singing sauce, on its day». *Dining Chicago*. Chicago's Restaurant & Entertainment Guide, Inc. Αρχειοθετήθηκε από το πρωτότυπο στις 23 Μαρτίου 2010. Ανακτήθηκε στις 5 Νοεμβρίου 2009.
2. ↑  Beard, James· Bittman, Mark (4 Σεπτεμβρίου 2007). *Beard on Food: The Best Recipes and Kitchen Wisdom from the Dean of American Cooking*. Bloomsbury Publishing USA. σελίδες 86–87. ISBN 978-1-59691-446-9. Ανακτήθηκε στις 14 Μαρτίου 2012.
3. ↑  Smith, Andrew F. (1 Μαΐου 2007). *The Oxford companion to American food and drink*. Oxford University Press. σελίδες 144–146. ISBN 978-0-19-530796-2. Ανακτήθηκε στις 14 Μαρτίου 2012.
4. ↑  «Caracas Calling». *New York Press* (Manhattan Media). July 13, 2004. Αρχειοθετήθηκε από το πρωτότυπο στις 2015-06-10.. Ανακτήθηκε στις March 4, 2010.
5. ↑  Serpa, Diego (1968). «Avocado Culture in Venezuela» (PDF). *California Avocado Society 1968 Yearbook* **52**: 153–168. ISSN 0096-5960.. Ανακτήθηκε στις March 4, 2010.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γουακαμόλε** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Guacamole  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Γκοριόκακου** (Goryōkaku) (五稜郭) (κυριολεκτικά, "φρούριο πέντε σημείων") είναι ένα φρούριο σε σχήμα πεντάκτινου αστεριού στην πόλη Χακοντάτε στην Ιαπωνία στο νησί Χοκκάιντο.  Το φρούριο ολοκληρώθηκε το 1866. Ήταν το κύριο φρούριο της βραχύβιας Δημοκρατίας του Έζο.

Ιστορία
-------

πύργος Γκοριόκακου, Χακοντάτε
Γκοριόκακου το χειμώνα
Το Γκοριόκακου σχεδιάστηκε το 1855 από τον Takeda Ayasaburō. Το σχέδιό του βασίστηκε στο έργο του Γάλλου αρχιτέκτονα Vauban.  Το φρούριο ολοκληρώθηκε το 1866, δύο χρόνια πριν από την κατάρρευση του Σογκουνάτο Τοκουγκάβα. Έχει σχήμα αστεριού με πέντε ακτίνες. Αυτό επέτρεπε μεγαλύτερο αριθμό τοποθετήσεων όπλων στους τοίχους του από ένα παραδοσιακό ιαπωνικό φρούριο και μείωσε τον αριθμό των τυφλών σημείων, όπου ένα κανόνι δεν μπορούσε να πυροβολήσει.

Το φρούριο χτίστηκε από το Σογκουνάτο Τοκουγκάβα, για να προστατεύσει το στενό Τσουγκάρου από πιθανή εισβολή από τον ρωσικό στόλο. 

Γκορίοκακου με τις ανθισμένες κερασιές την Άνοιξη
Το Γκοριόκακου είναι διάσημο ως το σημείο της τελευταίας μάχης του πολέμου Μπόσιν. Οι μάχες διήρκεσαν μια εβδομάδα (20-27 Ιουνίου 1869).

Πάρκο
-----

Σήμερα, το Γκοριόκακου είναι ένα πάρκο, που έχει χαρακτηριστεί ως εξαιρετική ιστορική τοποθεσία, και αποτελεί μέρος του μουσείου της πόλης Χακοντάτε καθώς και το αγαπημένο μέρος των πολιτών, για να βλέπουν τις ανθισμένες κερασιές την άνοιξη. Ο σύγχρονος πύργος Γκοριόκακου έχει ύψος 60 μέτρα και προσφέρει εξαιρετική θέα του φρουρίου.

Παραπομπές
----------

1. 1 2 3 4  Nussbaum, Louis-Frédéric (2002). *Goryōkaku*. London, England: Harvard University Press. σελ. 259. ISBN 0-674-00770-0.
2. ↑  Hinago, Motoo (1986). *Japanese Castles*. Kodansha International Ltd. and Shibundo. σελίδες 131–133. ISBN 0870117661.
3. ↑  Booth, Alan· Straiton, Ken (1992). *Japan*. Lincolnwood, Ill. : Passport Books. ISBN 978-0-8442-9684-5.
4. ↑  Bornoff, Nicholas (2008). *Japan*. Washington, D.C. : National Geographic ; Enfield : Publishers Group UK [distributor]. ISBN 978-1-4262-0234-6.
5. ↑  Zarifeh, Ramsey (2007). *Japan by rail*. Hindhead, Surrey : Trailblazer Publications. ISBN 978-1-873756-97-3.

Περαιτέρω ανάγνωση
------------------

* Benesch, Oleg and Ran Zwigenberg (2019). *Japan's Castles: Citadels of Modernity in War and Peace*. Cambridge: Cambridge University Press. σελ. 374. ISBN 9781108481946.
* Schmorleitz, Morton S. (1974). *Castles in Japan*. Tokyo: Charles E. Tuttle Co. σελ. 144. ISBN 0-8048-1102-4.

Εξωτερικοί σύνδεσμοι
--------------------

* Japan Atlas: Φρούριο Goryokaku
* Αξιοθέατα στο Χακοντάτε: Περιοχή Γκοροκάκου
* Πύργος Γκοροκάκου

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκοριόκακου** |


|  |  |
| --- | --- |
| 

|  |
| --- |
| * Πύλη:Ιαπωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9396149489127993810003
* LCCN: n2023026246
* NDL: 00954393

 |

 |
Ο **Μάριος Οικονόμου** (Ιωάννινα, 6 Οκτωβρίου 1992) είναι Έλληνας διεθνής ποδοσφαιριστής, ο οποίος αγωνίζεται ως αμυντικός στον Παναιτωλικό.

Καριέρα
-------

### Σε συλλογικό επίπεδο

Ξεκίνησε την ποδοσφαιρική του καριέρα από την ερασιτεχνική ομάδα του ΠΑΣ Γιάννινα και το 2011 εντάχθηκε στην πρώτη ομάδα του ηπειρωτικού συλλόγου όπου και παρέμεινε επί μία διετία.

Το 2013 αποχώρησε για να συνεχίσει την καριέρα του στην ιταλική Κάλιαρι, με τη φανέλα της οποίας αγωνίστηκε μόλις σε έναν αγώνα πρωταθλήματος. Την επόμενη χρονιά, το καλοκαίρι του 2014 αποκτήθηκε από την Μπολόνια, όπου στα τρία πρώτα χρόνια παραμονής του εκεί συμπλήρωσε 71 συμμετοχές πρωταθλήματος και 4 τέρματα. Το καλοκαίρι του 2017 παραχωρήθηκε ως δανεικός για έναν χρόνο στη ΣΠΑΛ, για να ακολουθήσει νέος δανεισμός στην Μπάρι για το δεύτερο μισό της περιόδου 2017-18. Το καλοκαίρι του 2018 πήγε ως δανεικός στην ΑΕΚ, η οποία τον Ιανουάριο του 2019 τον απέκτησε με μεταγραφή. Στις 3 Σεπτεμβρίου του 2020, η Κοπεγχάγη ανακοίνωσε την απόκτηση του κεντρικού αμυντικού, έναντι 1 εκατομμυρίου ευρώ.

### Στις εθνικές ομάδες

Στις 24 Μαρτίου 2016 πραγματοποίησε το ντεμπούτο του με την Ελλάδα με προπονητή τον Μίχαελ Σκίμπε, στην εντός έδρας φιλική αναμέτρηση εναντίον του Μαυροβουνίου (2-1), όπου πέρασε ως αλλαγή στη θέση του Κώστα Μανωλά.

Το 2012 υπήρξε διεθνής και με την Ελπίδων (Κ-21).

Παραπομπές
----------

1. ↑  Επίσημα στην Κάλιαρι ο Οικονόμου, www.sport-fm.gr
2. ↑  Στην Μπολόνια ο Οικονόμου, www.gazzetta.gr
3. ↑  Στη Σπαλ οριστικά ο Οικονόμου, www.sport-fm.gr
4. ↑  «Ανακοίνωσε Οικονόμου η Μπάρι». 11 Ιανουαρίου 2018. Αρχειοθετήθηκε από το πρωτότυπο στις 5 Φεβρουαρίου 2018. Ανακτήθηκε στις 7 Μαρτίου 2018.
5. ↑  Εθνική ζωγραφιά! www.sport-fm.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Μάριου Οικονόμου στο soccerway
* Το προφίλ του Μάριου Οικονόμου στο transfermarkt
* Ο Μάριος Οικονόμου στο epo.gr
Συντεταγμένες: 36°4′55″N 140°12′13″E﻿ / ﻿36.08194°N 140.20361°E﻿ / 36.08194; 140.20361

Το **Κάστρο της Τσουτσιούρα** (土浦城, Tsuchiura-jō) είναι επίπεδο Ιαπωνικό κάστρο, που βρίσκεται στην Τσουτσιούρα, νότια του νομού Ιμπαράκι, στην Ιαπωνία. Η πόλη Τσουτσιούρα βρίσκεται 60 χιλιόμετρα βόρεια του Τόκιο. Στο τέλος της περιόδου Έντο, το Κάστρο της Τσουτσιούρα ήταν η έδρα της φυλής Τσουτσίγια, *νταϊμιό* του τομέα Τσουτσιούρα. Το κάστρο ήταν επίσης γνωστό ως «**Κί-τζο**» (亀城, Ki-jō, Κάστρο Χελώνα).

Ιστορία
-------

Η πρώιμη ιστορία του Κάστρου Τσουτσιούρα δεν είναι ξεκάθαρη και σύμφωνα με τη λαογραφία το αρχικό κάστρο ιδρύθηκε την περίοδο Χεϊάν από τον Τάιρα νο Μασακάντο. Κατά την περίοδο Σενγκόκου, η περιοχή γύρω από την Τσουτσιούρα ελεγχόταν από τη φυλή Όντα, η οποία αργότερα καταστράφηκε από τη φυλή Γιούκι. Μετά τη μάχη της Σεκιγκαχάρα και την ίδρυση του σογκουνάτου Τοκουγκάβα, οι Γιούκι μετεγκαταστάθηκαν στον τομέα Φουκούι στην επαρχία Ετσίζεν και ένα μέρος της εκκενωμένης επικράτειάς τους δόθηκε στον Ματσουντάιρα Νομπουκάζου ως ανταμοιβή για τη δράση του στην οπισθοφυλακή στη Μάχη της Σεκιγκαχάρα. Ο γιος του, Ματσουντάιρα Νομπουγιόσι, έθεσε τα θεμέλια της πόλης του κάστρου και έχτισε μια σειρά από πύλες στον αυτοκινητόδρομο Μίτο Κάιντο, που συνδέει το Έντο με τον Μίτο.

Κατά την πρώιμη περίοδο Έντο, το κάστρο πέρασε από πολλά χέρια έως ότου τέθηκε υπό τον έλεγχο της φυλής Τσουτσίγια το 1669. Η φυλή Τσουτσίγια κυβέρνησε μέχρι την αποκατάσταση του Μεϊτζί, εκτός από ένα διάλειμμα πέντε ετών.

Μετά την αποκατάσταση του Μεϊτζί, με κυβερνητική εντολή, οι οχυρώσεις του κάστρου διαλύθηκαν και οι περισσότερες τάφροι του γεμίστηκαν. Το κεντρικό περιτείχισμα με το πρώην παλάτι νταϊμιό χρησιμοποιήθηκε ως κυβερνητικό γραφείο μέχρι που κάηκε το 1884. Ολοκληρώθηκε ένα νέο κτήριο γραφείων. Ωστόσο, το 1899 το κεντρικό περιτείχισμα και το δεύτερο περιτείχισμα δωρίστηκαν στην πόλη και έγιναν πάρκο Κίτζο. Το πάρκο Κίτζο απέχει 15 λεπτά με τα πόδια από το Σταθμό Τσουτσιούρα. Μόνο ένα *γιαγκούρα έχει* απομείνει από την περίοδο Έντο, το Τάικο Γιαγκούρα Μον, το οποίο χτίστηκε το 1656. Τα υπόλοιπα δύο γιαγκούρα είναι και τα δύο ανακατασκευές της δεκαετίας του 1990, ένα από τα οποία, το Ανατολικό Γιαγκούρα, χρησιμοποιείται ως Μουσείο της πόλης Τσουτσιούρα.

Παραπομπές
----------

1. 1 2  «Tsuchiura Castle». *Japan Visitor*. Ανακτήθηκε στις 29 Νοεμβρίου 2021.
2. ↑  O' Grady, Daniel. «Japanese Castle Explorer». Ανακτήθηκε στις 29 Νοεμβρίου 2021.
3. ↑  «Tsuchiura City's "Turtle Castle" - Ibaraki». *JapanTravel* (στα Αγγλικά). Ανακτήθηκε στις 29 Νοεμβρίου 2021.

Βιβλιογραφία
------------

* Schmorleitz, Morton S. (1974). *Castles in Japan*. Tokyo: Charles E. Tuttle Co. σελίδες 144–145. ISBN 0-8048-1102-4.
* Motoo, Hinago (1986). *Japanese Castles*. Tokyo: Kodansha. σελ. 200 pages. ISBN 0-87011-766-1.
* Mitchelhill, Jennifer (2004). *Castles of the Samurai: Power and Beauty*. Tokyo: Kodansha. σελ. 112 pages. ISBN 4-7700-2954-3.
* Turnbull, Stephen (2003). *Japanese Castles 1540-1640*. Osprey Publishing. σελ. 64 pages. ISBN 1-84176-429-9.

  



|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |
Ο **Αναξαγόρας ο Αιγινήτης** ήταν αρχαίος Έλληνας γλύπτης από την Αίγινα που άκμασε περί το 480 π.Χ.. Ο Αναξαγόρας αυτός ήταν *χαλκουργός*, δηλαδή εργαζόταν με πρώτη ύλη τον χαλκό ή τον μπρούντζο και, σύμφωνα με τον Παυσανία, δημιούργησε το μπρούντζινο άγαλμα του Δία στην Ολυμπία, που είχε ανατεθεί από τις πόλεις οι οποίες είχαν συμμαχήσει για να αποκρούσουν την εισβολή των Περσών, μετά τη Μάχη των Πλαταιών. Το συγκεκριμένο άγαλμα του Δία (που δεν πρέπει να συγχέεται με το μεταγενέστερο και γνωστότερο χρυσελεφάντινο Άγαλμα του Ολυμπίου Διός, έργο του Φειδία) είχε ύψος δέκα πήχεων (4,5 μέτρων περίπου). Ο Παυσανίας γράφει ακόμα ότι στο βάθρο του μπρούτζινου αγάλματος ήταν χαραγμένα τα ονόματα των πόλεων αυτών, που έφθαναν τις 27. Το έργο αυτό του Αναξαγόρα μνημονεύεται και από τον Ηρόδοτο, ενώ το όνομα του γλύπτη παραδίδεται και από τον Διογένη τον Λαέρτιο.

Από ορισμένους μελετητές ο χαλκουργός Αναξαγόρας ταυτίζεται με κάποιον γλύπτη «Πραξαγόρα», το όνομα του οποίου αναφέρεται σε ένα επίγραμμα του ποιητή Ανακρέοντα, αλλά δεν είναι ο ίδιος με έναν ομώνυμο συγγραφέα πραγματείας ζωγραφικής που αναφέρει ο Βιτρούβιος.

Παραπομπές
----------

1. ↑  Παυσανίου *Ελλάδος περιήγησις*, Βιβλίο 5 («Ηλιακών Α΄»), 23.1 και 23.3
2. ↑  *Ελληνική Ανθολογία*, i. σελ. 55, No. 6 στην έκδοση του Jacobs

Πηγές
-----

* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 429


|  |  |
| --- | --- |
|  | *Αυτό το λήμμα βασίζεται ή περιλαμβάνει κείμενο από λήμμα στo Λεξικό της ελληνικής και ρωμαϊκής βιογραφίας και μυθολογίας του Ουίλλιαμ Σμιθ (1870) που αποτελεί κοινό κτήμα.* |
Ο ανθρώπινος εγκέφαλος με τους λοβούς του χρωματισμένους.
Ένας **απομονωμένος εγκέφαλος** είναι ένας εγκέφαλος που διατηρείται ζωντανός in vitro, είτε με αιμάτωση είτε με υποκατάστατο αίματος, συχνά με οξυγονωμένο διάλυμα διαφόρων αλάτων, ή βυθίζοντας τον εγκέφαλο σε οξυγονωμένο τεχνητό εγκεφαλονωτιαίο υγρό (CSF).  Μια σχετική ιδέα, που συνδέει τον εγκέφαλο ή το κεφάλι με το κυκλοφορικό σύστημα ενός άλλου οργανισμού, ονομάζεται μεταμόσχευση κεφαλής. Ωστόσο, ένας απομονωμένος εγκέφαλος συνδέεται συνήθως με μια συσκευή τεχνητής αιμάτωσης παρά σε ένα βιολογικό σώμα.

Παραπομπές
----------

1. ↑  Halbach O (Mar 1999). «The isolated mammalian brain: an in vivo preparation suitable for pathway tracing». *Eur J Neurosci* **11** (3): 1096–100. doi:10.1046/j.1460-9568.1999.00543.x. PMID 10103102.
Η **μοναξιά** είναι δυσάρεστη συναισθηματική απάντηση στην αντιληπτή απομόνωση. Η μοναξιά περιγράφεται επίσης ως ένας ψυχολογικός μηχανισμός που παρακινεί τα άτομα να αναζητήσουν κοινωνικές συνδέσεις. Συχνά συνδέεται με μια ανεπιθύμητη έλλειψη σύνδεσης και οικειότητας. Ως συναίσθημα, μπορεί να γίνει αισθητή ακόμη και όταν περιβάλλεται από άλλους ανθρώπους. Τα αίτια της μοναξιάς είναι ποικίλα. Περιλαμβάνουν κοινωνικούς, ψυχικούς, συναισθηματικούς και περιβαλλοντικούς παράγοντες.

Λοιπές καταστάσεις και γεγονότα μπορεί να προκαλέσουν μοναξιά, ειδικά σε συνδυασμό με ορισμένα χαρακτηριστικά της προσωπικότητας ατόμων. Για παράδειγμα, ένα εξωστρεφές άτομο που είναι ιδιαίτερα κοινωνικό είναι πιο πιθανό να αισθάνεται μοναξιά αν ζει κάπου με χαμηλή πυκνότητα πληθυσμού, με λιγότερα άτομα για να αλληλεπιδράσει. Η μοναξιά μπορεί μερικές φορές να προκληθεί ακόμη και από γεγονότα: για παράδειγμα, η γέννηση ενός παιδιού (επιλόχεια κατάθλιψη) ή μετά τον γάμο (ειδικά εάν ο γάμος αποδειχθεί ασταθής, υπερβολικά διαταρακτικός) προηγούμενες σχέσεις, ή συναισθηματικά "κρύες". Εκτός από την επιρροή από εξωτερικά γεγονότα, η μοναξιά μπορεί να επιδεινωθεί από προϋπάρχουσες καταστάσεις ψυχικής υγείας, όπως η χρόνια κατάθλιψη και το άγχος.

Παραπομπές
----------

1. ↑  Vivek Murthy (2020). *Together: The Healing Power of Human Connection in a Sometimes Lonely World*. Harper Wave. σελίδες 103–113, 255–62, 185–281, *passim*. ISBN 978-0062913296.
Ο **Σεισμός της Μεγάλης Παρασκευής** (*αγγλ.* Good Friday earthquake), επίσης γνωστός ως ο **Μεγάλος σεισμός της Αλάσκας**, σημειώθηκε στις 5:36 μ.μ. ώρα Αλάσκας τη Μεγάλη Παρασκευή, 27 Μαρτίου 1964. Σε όλη την κεντρική-νότια Αλάσκα, ρωγμές στο έδαφος, γκρεμισμένα κτίρια και τσουνάμι που προέκυψαν από το σεισμό προκάλεσαν 139 θανάτους.

Η διάρκεια του σεισμού ήταν 4 λεπτά και 38 δευτερόλεπτα και το μέγεθος του σεισμού 9,2 Ρίχτερ. Ήταν ο πιο ισχυρός σεισμός που καταγράφτηκε ποτέ στη Βόρεια Αμερική, και ο τρίτος πιο ισχυρός που έχει καταγραφεί στην παγκόσμια ιστορία, καθώς ο ισχυρότερος όλων των εποχών ήταν ο Μεγάλος σεισμός της Βαλδίβια (1960) με 9,5. Το μέγιστο επίπεδο αντιληπτής έντασης του σεισμού, επίσημα έφτασε στο επίπεδο έντασης XI (11) της κλίμακας Μερκάλι, δηλαδή «ασύλληπτα καταστροφικός» [με μέγιστο επίπεδο στην κλίμακα Μερκάλι το XII (12), δηλαδή «ολική καταστροφή»]. Ρευστοποίηση του εδάφους, ρωγμές, κατολισθήσεις και άλλα πλήγματα προκάλεσαν σημαντικές ζημιές σε αρκετές κοινότητες και μεγάλη απώλεια περιουσιών. Το Άνκορεϊτζ υπέστη μεγάλη καταστροφή και ζημιά σε πολλά ανεπαρκώς αντισεισμικά κατασκευασμένα σπίτια, κτίρια και υποδομές (πλακόστρωτα, πεζοδρόμια, νερό και αποχετευτικό δίκτυο, ηλεκτρικά συστήματα, και άλλος ανθρωπογενής εξοπλισμός).

Δείτε επίσης
------------

* Κατάλογος μεγαλύτερων σεισμών

Παραπομπές
----------

1. ↑  «Historic Earthquakes». 25 Αυγούστου 2009. Αρχειοθετήθηκε από το πρωτότυπο στις 25 Αυγούστου 2009. Ανακτήθηκε στις 9 Απριλίου 2018. CS1 maint: Unfit url (link)
2. ↑  Center, National Geophysical Data. «Tsunami Events Full Search, sort by Date, Country». *www.ngdc.noaa.gov*. Ανακτήθηκε στις 9 Απριλίου 2018.
Η κωμόπολη βρίσκεται στο εσωτερικό του Πόντου, στα σύνορα με την ιστορική Αρμενία, και θεωρείται διάδοχος της ρωμαϊκής Κολώνειας ή, πιο σωστά, του βυζαντινού Μαυρόκαστρου. Πάντως, δεν είναι σαφές αν η αρχαία Νικόπολη βρισκόταν στο σημερινό Σεμπινκαραχισάρ ή στο γειτονικό Κογιουλχισάρ, ούτε ποια πόλη αποτελεί συνέχεια της ρωμαϊκής Κολώνειας. Οι Έλληνες ονόμαζαν την πόλη και Γαράσαρη (παραφθορά της τουρκικής ονομασίας Καραχισάρ).

Η Νικόπολη ήταν έδρα σαντζακιού του βιλαετιού της Σεβάστειας και έδρα της Ιεράς Μητροπόλεως Κολωνείας. Η πόλη είχε κυρίως αρμενικό πληθυσμό αλλά και Έλληνες, οι οποίοι μιλούσαν ποντιακά ή ήταν τουρκόφωνοι, και διατηρούσαν δύο ενοριακούς ναούς και τρία εκπαιδευτήρια. Στις αρχές του 20ού αι. η πόλη είχε 2.000 οικογένειες, από τις οποίες οι 650 ήταν ελληνικές. Κοντά στην πόλη υπήρχε το μοναστήρι της Παναγίας της Σταυροπηγιανής, που αποτελούσε παμποντιακό προσκύνημα, Πρόσφυγες εγκαταστάθηκαν στη Νέα Νικόπολη του Νομού Κοζάνης και τη Νικόπολη Θεσσαλονίκης, στον Αμυγδαλεώνα Καβάλας, αλλά και αλλού.  

1. ↑  «ΜΗΤΡΟΠΟΛΗ ΚΟΛΩΝΕΙΑΣ».
2. ↑  Ζώνας, Λουκάς (2018). *Υμηττός, 90 χρόνια ζωής, η πόλη και οι οδοί*. Αθήνα. σελ. 79. ISBN 978-618-00-0629-2.
3. ↑  «Γαράσαρη».
4. ↑  Χατζηαντωνίου, Κώστας (2011). *Μικρά Ασία, Ιστορία των νέων χρόνων*. Αθήνα. σελ. 468-470. ISBN 978-960-6826-30-6.
Ο **Χάμερ ντε Ρομπίρτ** ( *Hammer DeRoburt*, 25 Σεπτεμβρίου 1922 – 15 Ιουλίου 1992) ήταν ο πρώτος Πρόεδρος του Ναουρού και κυβέρνησε τη χώρα του για τα περισσότερα από τα πρώτα 20 χρόνια μετά την ανεξαρτησία.

Βιογραφία
---------

Γεννήθηκε στις 25 Σεπτεμβρίου του 1922. Υπήρξε επιζήσας από την απέλαση όλων των κατοίκων του Ναουρού στο Τρουκ, την περίοδο του Δευτέρου Παγκοσμίου Πολέμου (1942-1946). Στη δεκαετία του ‘ 50 εξελέγη στο τοπικό συμβούλιο και έπειτα αρχηγός των φυλών (1955) και διαπραγματευτής των κερδών από τις φωσφάτες με την αποικιακή δύναμη, Αυστραλία, η οποία διοίκησε το νησί υπό εντολή του ΟΗΕ. Το 1982 του απονεμήθηκε τιμητικά ο τίτλος του Ιππότη από τη Βασίλισσα Ελισάβετ Β΄ του Ηνωμένου Βασιλείου. Θεωρείται ο άνθρωπος που εισήγαγε και κατέστησε εθνικό άθλημα το αυστραλιανό ποδόσφαιρο. Απεβίωσε στη Μελβούρνη, στις 25 Ιουλίου του 1992.

Πρόεδρος
--------

Ο ντε Ρομπίρτ οδήγησε τη χώρα του στην ανεξαρτησία στις 31 Ιανουαρίου του 1968 και υπήρξε Πρόεδρος ως τις 17 Αυγούστου του 1989 με ελάχιστες διακοπές. Το Δεκέμβριο του 1976 νεότεροι πολιτικοί κατέλαβαν την πλειοψηφία και εγκατέστησαν στην προεδρία τον Μπέρναρντ Ντοουιγιόγκο. Ωστόσο, το Μάιο του 1978 ο ντε Ρομπίρτ επέστρεψε στην εξουσία. Επίσης ήταν εκτός εξουσίας επί δύο μικρές περιόδους το Σεπτέμβριο και Δεκέμβριο του 1986.

Παραπομπές
----------

1. ↑   Άλλες πηγές κάνουν λόγο για έτος γεννήσεως 1923

Εξωτερικοί σύνδεσμοι
--------------------

* Φωτογραφία του ντε Ρομπίρτ με τη σύζυγό του το 1968

|  |  |  |  |
| --- | --- | --- | --- |
| 

| π • σ • ε
Πρόεδροι του Ναουρού |
| --- |
|  |
| 
* Χάμερ ντε Ρομπίρτ
* Μπέρναρντ Ντοουιγιόγκο
* Λάγκουμοτ Χάρις
* Χάμερ ντε Ρομπίρτ
* Κέναν Αντέανγκ
* Χάμερ ντε Ρομπίρτ
* Κέναν Αντέανγκ
* Χάμερ ντε Ρομπίρτ
* Κένας Αρόι
* Μπέρναρντ Ντοουιγιόγκο
* Λάγκουμοτ Χάρις
* Μπέρναρντ Ντοουιγιόγκο
* Κέναν Αντέανγκ
* Ρούμπεν Καν
* Κίνζα Κλοντούμαρ
* Μπέρναρντ Ντοουιγιόγκο
* Ρενέ Χάρις
* Μπέρναρντ Ντοουιγιόγκο
* Ρενέ Χάρις
* Μπέρναρντ Ντοουιγιόγκο
* Ρενέ Χάρις
* Μπέρναρντ Ντοουιγιόγκο
* Ντέρογκ Γκιούρα
* Λούντβιχ Σκόττι
* Ρενέ Χάρις
* Λούντβιχ Σκόττι
* Μάρκους Στίβεν
* Φρέντερικ Πίτσερ
* Σπρεντ Νταμπουίντο
* Μπάρον Γουάκα
* Λάιονελ Αϊνγκιμέα
* Ρας Καν
* Ντέιβιντ Αντέανγκ
 |

 |
Το ***Kingdom Hearts*** (ιαπωνικά: キングダム ハーツ, Χέπμπορν: *Kingudamu Hātsu*) είναι σειρά βιντεοπαιχνιδιών δράσης ρόλων που αναπτύσσεται και διανέμεται από την εταιρία Square Enix (πρώην SquareSoft). Πρόκειται συνεργασία μεταξύ της Square Enix και των Disney Interactive Studios, υπό τη διεύθυνση του Τετσούγια Νομούρα, σχεδιαστή χαρακτήρων της Square Enix. Το *Kingdom Hearts* διαθέτει ένα συνδυασμό πολλών περιοχών από τους κόσμους της Disney, σε ένα σύμπαν σχεδιασμένο ειδικά για τη σειρά. Η σειρά επικεντρώνεται στο βασικό χαρακτήρα Sora, την αναζήτηση των φίλων του, και τη γνωριμία του με χαρακτήρες της Disney, της σειράς *Final Fantasy* και του *The World Ends with You* στους κόσμους τους.

Η βασική σειρά αποτελείται από τρία παιχνίδια. Τα περισσότερα παιχνίδια της σειράς σημείωσαν μεγάλη εμπορική επιτυχία και απέσπασαν θετικές κριτικές. Μέχρι τον Οκτώβριο του 2013, η σειρά πούλησε περισσότερα από 25 εκατομμύρια κομμάτια παγκοσμίως. Επίσης, έχει κυκλοφορήσει μία μεγάλη ποικιλία προϊόντων πέρα από τα παιχνίδια, που περιλαμβάνει μουσική, φιγούρες, βιβλία, νουβέλες, και manga.

Παιχνίδια
---------

### *Kingdom Hearts* (2002)

Κύριο λήμμα: Kingdom Hearts (βιντεοπαιχνίδι)
### *Kingdom Hearts: Chain of Memories* (2004)

### *Kingdom Hearts II* (2005)

Κύριο λήμμα: Kingdom Hearts II
### *Kingdom Hearts Re:Chain of Memories* (2007)

### *Kingdom Hearts Coded* (2008)

### *Kingdom Hearts 358/2 Days* (2009)

### *Kingdom Hearts: Birth by Sleep* (2010)

Κύριο λήμμα: Kingdom Hearts: Birth by Sleep
### *Kingdom Hearts Re:coded* (2011)

### *Kingdom Hearts 3D: Dream Drop Distance* (2012)

### *Kingdom Hearts HD 1.5 Remix* (2013)

### *Kingdom Hearts χ* (2013)

### *Kingdom Hearts HD 2.5 Remix* (2014)

### *Kingdom Hearts Unchained χ* (2015)

### *Kingdom Hearts 2.8 The Final Prologue* (2016)

### *Kingdom Hearts III* (2019)

Κύριο λήμμα: Kingdom Hearts III

Παραπομπές
----------

1. ↑  "KINGDOM HEARTS HD 2.5 ReMIX in Development". October 14, 2013. Retrieved October 16, 2013.

Εξωτερικοί σύνδεσμοι
--------------------

* Kingdom Hearts Japan official portal (Ιαπωνικά)
* Kingdom Hearts North America official portal
* Official Kingdom Hearts Blog *Message from the KINGDOM* (Ιαπωνικά)
* Official *Kingdom Hearts* Tokyopop manga site

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά *Kingdom Hearts* |
| --- |
|  |
| Παιχνίδια κονσόλας | 
* *Kingdom Hearts*
* *II*
* *III*
 |  |
|  |
| Φορητά βιντεοπαιχνίδια | 
* *Chain of Memories*
* *Coded*
* *358/2 Days*
* *Birth by Sleep*
* *3D: Dream Drop Distance*
* *χ*
 |
|  |
| Συλλογές HD | 
* *HD 1.5 Remix*
* *HD 2.5 Remix*
* *HD 2.8 Final Chapter Prologue*
 |
|  |
| Χαρακτήρες | 
* Sora
* Organization XIII
	+ Roxas
* Terra
* Ventus
* Aqua
 |
|  |
| Μουσική | 
* Γιόκο Σινομούρα
* "Hikari (Simple and Clean)"
* "Passion (Sanctuary)"
 |
|  |
| Άλλα | 
* Μέσα
* Σύμπαν
* *Mobile*
 |
|  |
| 
* Κατηγορία Κατηγορία
 |

 |
Ο **Λούντβιχ Ντερανγκαντέιτζ Σκόττι** (*Ludwig Derangadage Scotty*) ήταν πρόεδρος της Ναουρού (από το 2004 ως το 2007).

Γεννήθηκε στην Ναουρού στις 20 Ιουνίου 1948. Ήταν Πρόεδρος από τις 29 Μαΐου του 2003 μέχρι τις 8 Αυγούστου 2003 και ξανά από τις 22 Ιουνίου 2004 ως το 2007. Από την επαρχία Αναμπάρ, υπηρέτησε στην προεδρία της Βουλής ως το 2000. Στη διάρκεια της προσωρινής κυβερνήσεως του Ντέρογκ Γκιούρα, ο Σκόττι εξελέγη Πρόεδρος του Ναουρού με ψήφους 10-7, από το κοινοβούλιο κερδίζοντας τον Κίνζα Κλοντούμαρ. Ο ίδιος ανέλαβε και Υπουργός Εξωτερικών και ανατράπηκε με πρόταση μομφής, τον Αύγουστο του 2003. Αντικαταστάθηκε από το René Harris. Επέστρεψε στην Προεδρία το 2004, έπειτα από την αυτομόληση ενός βουλευτή. Τον Οκτώβριο του 2004, εξελέγη για μια ακόμη φορά βουλευτής. Στις 25 Αυγούστου 2007 το κόμμα του πέτυχε σαρωτική νίκη στις βουλευτικές εκλογές.

Στις 13 Νοεμβρίου 2007 δεν πέρασε πρόταση μομφής κατά της κυβέρνησής του με οριακή μειοψηφία (8 υπέρ της πρότασης, 7 κατά).

Ωστόσο, στις 19 Δεκεμβρίου του 2007 το Κοινοβούλιο κατόρθωσε να περάσει πρόταση μομφής με 10 υπέρ και 7 κατά. Έτσι, ο Σκόττι εγκατέλειψε την προεδρία και τον διαδέχθηκε στο αξίωμα ο Μάρκους Στίβεν.

Παραπομπές
----------

1. ↑  "Rebel faction fails to oust Nauru govt", AAP (*Sydney Morning Herald*), 14 Νοεμβρίου 2007.
2. ↑  "MPs oust Nauru's president" Αρχειοθετήθηκε 2007-12-20 στο Wayback Machine. *Sydney Morning Herald*, 19 Δεκεμβρίου 2007.

  



|  |  |  |  |
| --- | --- | --- | --- |
| 

| π • σ • ε
Πρόεδροι του Ναουρού |
| --- |
|  |
| 
* Χάμερ ντε Ρομπίρτ
* Μπέρναρντ Ντοουιγιόγκο
* Λάγκουμοτ Χάρις
* Χάμερ ντε Ρομπίρτ
* Κέναν Αντέανγκ
* Χάμερ ντε Ρομπίρτ
* Κέναν Αντέανγκ
* Χάμερ ντε Ρομπίρτ
* Κένας Αρόι
* Μπέρναρντ Ντοουιγιόγκο
* Λάγκουμοτ Χάρις
* Μπέρναρντ Ντοουιγιόγκο
* Κέναν Αντέανγκ
* Ρούμπεν Καν
* Κίνζα Κλοντούμαρ
* Μπέρναρντ Ντοουιγιόγκο
* Ρενέ Χάρις
* Μπέρναρντ Ντοουιγιόγκο
* Ρενέ Χάρις
* Μπέρναρντ Ντοουιγιόγκο
* Ρενέ Χάρις
* Μπέρναρντ Ντοουιγιόγκο
* Ντέρογκ Γκιούρα
* Λούντβιχ Σκόττι
* Ρενέ Χάρις
* Λούντβιχ Σκόττι
* Μάρκους Στίβεν
* Φρέντερικ Πίτσερ
* Σπρεντ Νταμπουίντο
* Μπάρον Γουάκα
* Λάιονελ Αϊνγκιμέα
* Ρας Καν
* Ντέιβιντ Αντέανγκ
 |

 |
Η **Square Enix Holdings Co. Ltd.** (ιαπωνικά: 株式会社スクウェア・エニックス・ホールディングス, Χέπμπορν: Kabushiki-gaisha Sukuwea Enikkusu Hōrudingusu) είναι ιαπωνική εταιρία ανάπτυξης, έκδοσης και διανομής βιντεοπαιχνιδιών, γνωστότερη για franchises παιχνιδιών ρόλων, περιλαμβανομένων των *Final Fantasy*, *Dragon Quest* και *Kingdom Hearts*. Έχει τις βάσεις της στο Shinjuku Eastside Square Building του Σιντζούκου, στο Τόκιο.

Η Square Enix είναι το αποτέλεσμα της συγχώνευσης των εταιρειών Square και Enix. Η συγχώνευση αυτή έγινε τη 1 Απριλίου του 2003, με την Enix ως την επιζούσα εταιρεία. Κάθε μία των κοινών μετοχών της Square ανταλλάχθηκε για 0.85 μετοχές των κοινών μετοχών της Enix. Εκείνη τη στιγμή, το προσωπικό της Square Enix αποτελούνταν κατά 80% από πρώην υπαλλήλους της Square Co. Ως μέρος της συγχώνευσης, ο πρώην πρόεδρος της Square, Γιότσι Γουάντα, ορίστηκε ως πρόεδρος της νέας εταιρίας, ενώ ο πρώην πρόεδρος της Enix, Κέιτζι Χόντα, έγινε αντιπρόεδρος. Ο ιδρυτής της Enix, Γιασουχίρο Φουκουσίμα, εργάζεται ως επίτιμος πρόεδρος και μεγαλύτερος μέτοχος της εταιρίας.

Παραπομπές
----------

1. ↑  "Interview: Square Enix's National Manager of Merchandise, Kanji Tashiro". Anime News Network. Retrieved 2008-08-04.
2. ↑  "Corporate Profile." Square Enix Corporation. Retrieved on September 3, 2013. "SHINJUKU EASTSIDE SQUARE 6-27-30 Shinjuku, Shinjuku-ku,Tokyo 160-8430, Japan"
3. ↑  "Map." Square Enix Corporation. Retrieved on September 3, 2013. "SHINJUKU EASTSIDE SQUARE 6-27-30 Shinjuku, Shinjuku-ku,Tokyo 160-8430, Japan"
4. ↑
5. ↑
6. ↑  «Winkler, Chris (April 23, 2004). "Square Enix - One Year After the Merger". RPGFan. Retrieved January 25, 2010». Αρχειοθετήθηκε από το πρωτότυπο στις 20 Ιουνίου 2004. Ανακτήθηκε στις 22 Μαρτίου 2016.
7. ↑  «"Square and Enix Merge". IGN. 2002-11-25. Retrieved 2012-08-10». Αρχειοθετήθηκε από το πρωτότυπο στις 5 Ιουλίου 2008. Ανακτήθηκε στις 22 Μαρτίου 2016.
8. ↑  "Shareholder Information". Square Enix Holdings. Retrieved 2010-02-15.

Εξωτερικοί σύνδεσμοι
--------------------

* https://www.jp.square-enix.com/ Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143543429
* LCCN: nr2006012909
* GND: 1218206144
* MusicBrainz: a0184425-0bcd-43ce-8752-42b3cfda2292
* NDL: 01047606

 |

 |
Το ***Πέντε Νύχτες στου Φρέντυ*** είναι σειρά point and click βιντεοπαιχνιδιών επιβίωσης τρόμου που δημιουργήθηκε, σχεδιάστηκε, αναπτύχθηκε και εκδόθηκε από τον Scott Cawthon. Μία κινηματογραφική του μεταφορά ετοιμάζεται από τη Blumhouse Productions.

Παιχνίδια
---------

### *Πέντε Νύχτες στου Φρέντυ (2014)*

Κύριο λήμμα: Five Nights at Freddy's (βιντεοπαιχνίδι)
Ο Μιχάλης Σχμίδης πιάνει δουλειά ως νυχτοφύλακας στην πιτσαρία "Η Πίτσα του Φρειδερίκου". Ένα μήνυμα στον τηλεφωνητή που άφησε ο προκάτοχος του Μιχάλη εξηγεί ότι τα ρομποτικά ζώα του εστιατορίου είναι σε θέση να περιφέρονται ελεύθερα το βράδυ, γιατί αν είχαν παραμείνει εκτός λειτουργίας για μεγάλο χρονικό διάστημα, οι σερβοκινητήρες τους θα είχαν κλειδώσει. Ο υπάλληλος προειδοποιεί τον Μιχάλη ότι αν ένα από τα ρομπότ συναντήσει έναν άνθρωπο, θα νομίσει ότι είναι ενδοσκελετός χωρίς κοστούμι και θα προσπαθήσει να τον βάλει σε μια εφεδρική στολή του Φρειδερίκου, σκοτώνοντας τον άνθρωπο.

### *Πέντε Νύχτες στου Φρέντυ 2* (2014)

Κύριο λήμμα: Five Nights at Freddy's 2
Προοίμιο του πρώτου παιχνιδιού, όπου η παλιά πιτσαρία του Φρέντυ έχει ξεκινήσει μια νέα ζωή. Ο νυχτοφύλακας Ιερεμίας Φιγεράλδος πρέπει να επιβιώσει πέντε νύχτες με τα αιμοβόρα ρομπότ για να πάρει την πληρωμή του και να φύγει από την φημισμένη πιτσαρία.

### *Πέντε Νύχτες στου Φρέντυ 3* (2015)

Κύριο λήμμα: Five Nights at Freddy's 3
Τριάντα χρόνια μετά το κλείσιμο της πιτσαρίας "Η Πίτσα του Φρειδερίκου ", τα γεγονότα που έλαβαν χώρα εκεί έχουν γίνει τίποτα περισσότερο από μια φήμη και μια παιδική ανάμνηση, αλλά οι ιδιοκτήτες του "Τρόμος της Αρκούδας" είναι αποφασισμένοι να αναβιώσουν τον μύθο και κάνουν μεγάλες προσπάθειες για να βρουν κάτι που θα μπορούσε να έχει επιζήσει μετά από δεκαετίες εγκατάλειψης και καταστροφής.

### *Πέντε Νύχτες στου Φρέντυ 4* (2015)

Κύριο λήμμα: Five Nights at Freddy's 4
Το παιχνίδι ξεκινά με τον παίκτη στο ρόλο ενός νεαρού αγοριού κλειδωμένου στο δωμάτιό του, με τις εκδοχές αρκούδων των ρομπότ από την Πιτσαρία του Φρειδερίκου. Τον καθοδηγεί ένα αρκουδάκι Φρειδερίκος (το πρώτο ρομπότ μαζί με τον Λαγό). Κάθε νύχτα υποφέρει από εφιάλτες όπου του επιτίθενται τα ρομπότ, και πρέπει να προστατευθεί.

Υποδοχή
-------

Το πρώτο παιχνίδι ήταν εξαιρετικά επιτυχημένο τόσο σε πωλήσεις όσο και σε κριτικές. Έγινε το αντικείμενο πολλών δημοφιλών "Ας παίξουμε" βίντεο στο YouTube και είχε αρκετή επιτυχία ώστε να το ακολουθήσουν τρεις συνέχειες. Το παιχνίδι αγαπήθηκε από τους κριτικούς και θεωρήθηκε μια ξεχωριστή εκδοχή του τρόμου. Με ιδιαίτερη έμφαση στην απλοϊκή σχεδίαση του, ο τρόπος παιχνιδιού και η αισθητική του συνέβαλαν σε μια συνολική αίσθηση του φόβου και της παράνοιας. Το *Five Nights at Freddy's* ήταν το παιχνίδι με τις μεγαλύτερες πωλήσεις στο Desura για την εβδομάδα που έληξε στις 18 Αυγούστου 2014. Τρεις συνέχειες κυκλοφόρησαν, το *Five Nights at Freddy's 2*, το *Five Nights at Freddy's 3* και το *Five Nights at Freddy's 4* και δέχθηκαν την ανάλογη αποδοχή.
Μια δορυφορική εικόνα κυκλικών χωραφιών χαρακτηριστικό της κέντρο-στροφέας άρδευσης, Κάνσας.

Η **κέντρο-στροφέα άρδευση**, ή **κυκλική άρδευση** είναι μέθοδος άρδευσης καλλιεργειών στην οποία ο εξοπλισμός περιστρέφεται γύρω από έναν άξονα και οι καλλιέργειες ποτίζονται με ψεκαστήρες. Μια κυκλική περιοχή επικεντρωμένη στο στροφέα αρδεύεται, συχνά δημιουργώντας ένα κυκλικό μοτίβο στις καλλιέργειες όταν φαίνεται από ψηλά (μερικές φορές αναφέρονται ως *κύκλοι καλλιεργειών*). Οι περισσότεροι κέντρο-στροφείς αρχικά ήταν τροφοδοτημένοι με νερό και σήμερα οι περισσότεροι προωθούνται από ηλεκτροκινητήρες.

Ιστορία
-------

Η άρδευση με κέντρο-στροφέα επινοήθηκε το 1940 από τον αγρότη Φρανκ Ζάιμπωκ (Frank Zybach), ο οποίος ζούσε στο Στράσμπουργκ του Κολοράντο. Αναγνωρίστηκε ως μια μέθοδος βελτίωσης της κατανομής του νερού στα χωράφια.

Παραπομπές
----------

1. ↑  Mader, Shelli (25 Μαΐου 2010). «Center pivot irrigation revolutionizes agriculture». The Fence Post Magazine. Αρχειοθετήθηκε από το πρωτότυπο στις 8 Σεπτεμβρίου 2016. Ανακτήθηκε στις 6 Ιουνίου 2012.
2. ↑  ddr.nal.usda.gov Αρχειοθετήθηκε 2011-10-09 στο Wayback Machine. Center pivot irrigation system modification to provide variable water application depths.
3. 1 2  Gray, Ellen (3 Μαΐου 2012). «Texas crop circles from space». NASA. Ανακτήθηκε στις 6 Ιουνίου 2012.
4. 1 2  Morgan, Robert (1993). *Water and the Land*. Cathedral City, CA: Adams Publishing Corp. σελίδες 35–36. ISBN 0935030026.
5. ↑  Alfred, Randy (22 Ιουλίου 2008). «July 22, 1952: Genuine Crop-Circle Maker Patented». Wired Magazine. Ανακτήθηκε στις 6 Ιουνίου 2012.
**Δημοπρασίες** υπάρχουν από πολύ παλιά Θεωρείται ότι οι πρώτες δημοπρασίες έγιναν στην Βαβυλώνα για την πώληση σκλάβων.

Η **θεωρία δημοπρασιών** όμως είναι ένας κλάδος της μικροοικονομίας που ξεκίνησε ουσιαστικά τη δεκαετία του 1960 με την δουλειά του Ουίλλιαμ Βίκρυ (Νομπέλ Οικονομικών 1996).

Οι δημοπρασίες παραδοσιακά κατατάσσονται σε 4 κατηγορίες:

* **Ανοιχτές ανοδικές δημοπρασίες** (Αγγλικές δημοπρασίες)

Η τιμή ανεβαίνει συνεχώς και οι παίχτες πρέπει να αποσυρθούν από τη δημοπρασία όταν η τιμή φτάσει ένα όριο πέρα από το οποίο δεν θέλουν να πληρώσουν. Ο τελευταίος που μένει στην δημοπρασία κερδίζει.

* **Ανοιχτές καθοδικές δημοπρασίες** (Ολλανδικές δημοπρασίες)

Η τιμή πέφτει συνεχώς. Ο πρώτος που θα δηλώσει ότι θέλει το προϊόν, κερδίζει και πρέπει να πληρώσει την τιμή που αναγράφεται εκείνη την στιγμή.

* **Κλειστές δημοπρασίες πρώτης τιμής**

Οι συμμετέχοντες καταθέτουν ταυτόχρονα κλειστές προτάσεις για το ποσό που διατίθενται να πληρώσουν για το αγαθό. Νικητής είναι αυτός που καταθέτει την υψηλότερη προσφορά και πληρώνει την προσφορά που έκανε.

* **Κλειστές δημοπρασίες δεύτερης τιμής**

Οι συμμετέχοντες καταθέτουν ταυτόχρονα κλειστές προτάσεις για το ποσό που διατίθενται να πληρώσουν για το αγαθό. Νικητής είναι αυτός που καταθέτει την υψηλότερη προσφορά αλλά πληρώνει ένα ποσό ίσο με την δεύτερη υψηλότερη προσφορά που έγινε.

Η αγγλική δημοπρασία και η κλειστή δημοπρασία δεύτερης τιμής είναι στρατηγικά ισότιμες.
Επίσης η ολλανδική δημοπρασία είναι στρατηγικά ισότιμη με τη δημοπρασία πρώτης τιμής.

Σε περίπτωση που οι αξιολογήσεις των αγαθών από τους συμμετέχοντες είναι ανεξάρτητες (δηλαδή υψηλότερη αξιολόγηση για έναν συμμετέχοντα, δεν σημαίνει ότι μεγαλώνει η *εκ των προτέρων* πιθανότητα να έχουν υψηλή αξιολόγηση και οι άλλοι) όλες οι δημοπρασίες είναι ισότιμες, αφού στην ισορροπία Νας οι αναμενόμενες τιμές είναι ακριβώς ίσες.
Για άλλες χρήσεις, δείτε: HMS Conflict.
To **HMS *Conflict*** ήταν το πρώτο από τρία αντιτορπιλικά της ομώνυμης κλάσης που ναυπηγήθηκαν για το Βασιλικό Ναυτικό στα τέλη του 19ου αιώνα. Καθελκύστηκε στις 13 Δεκεμβρίου 1894 και πωλήθηκε στις 20 Μαΐου 1920.

Επιχειρησιακή ιστορία
---------------------

Όταν εντάχθηκε σε υπηρεσία, το *Conflict* στάλθηκε στην Μεσόγειο, όμως στις αρχές του 1902 αποφασίστηκε η επιστροφή του πίσω στα βρετανικά νερά. Τον Απρίλιο εκείνου του έτους, πριν από την επιστροφή του, έλαβε μέρος σε γυμνάσια στα ανοικτά της Λας Πάλμας.

Παραπομπές
----------

1. ↑  «HMS Conflict». www.pbenyon.plus.com. Αρχειοθετήθηκε από το πρωτότυπο στις 5 Μαρτίου 2012. Ανακτήθηκε στις 7 Νοεμβρίου 2009.
2. ↑   "Naval & Military intelligence" *The Times* (London). Thursday, 20 February 1902. (36696), σελ. 10.
3. ↑   "Naval & Military intelligence" *The Times* (London). Thursday, 17 April 1902. (36744), σελ. 7.

Βιβλιογραφία
------------

* Manning, T.D. (1979). *The British Destroyer*. Godfrey Cave Associates. ISBN 0-906223-13-X.

  


|  |  |  |  |
| --- | --- | --- | --- |
| 

| π • σ • ε
Αντιτορπιλικά κλάσης *Conflict* |
| --- |
|  |
| 
* HMS *Conflict*
* HMS *Teazer*
* HMS *Wizard*
 |

 |
Ο **Θάσος Σοφοκλέους** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 1993-1996 εκλεγμένος με τον ΔΗΣΥ.

Βιογραφικά Στοιχεία
-------------------

Ο Θάσος Σοφοκλέους γεννήθηκε στην Κυθρέα το 1932. Ομιλεί, πέρα από την ελληνική, την αγγλική γλώσσα. Απέκτησε πτυχίο μαθηματικών. Στη συνέχεια απέκτησε μεταπτυχιακό στην εκπαιδευτική διοίκηση και επιθεώρηση. Εργάστηκε ως εκπαιδευτικός.

Πολιτική διαδρομή
-----------------

Συμμετείχε στις Βουλευτικές εκλογές του 1991 στην Εκλογική Περιφέρεια Λευκωσίας με τον ΔΗΣΥ αλλά δεν εξελέγη. Ωστόσο, επειδή το 1993 ο βουλευτής εκλογικής περιφέρειας Λευκωσίας του ΔΗΣΥ, Ιωάννης Κασουλίδης, διορίστηκε Κυβερνητικός Εκπρόσωπος στην κυβέρνηση Γλαύκου Κληρίδη, καθήκοντα βουλευτής ανέλαβε ο Θάσος Σοφοκλέους στις 4 Μαρτίου 1993 ως ο επόμενος επιλαχών, για την ΣΤ΄ Κοινοβουλευτική Περίοδο.

Παραπομπές
----------

1. 1 2 3 4 5 6 7  «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 227. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
2. ↑  «Εκλογές 19ης Μαΐου 1991». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.

Πηγές
-----

* «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 227. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
Η **Μάρσα Γκέι Χάρντεν** (*Marcia Gay Harden*, γενν. 14 Αυγούστου 1959) είναι Αμερικανίδα ηθοποιός του κινηματογράφου και το θέατρου. Η Χάρντεν συμμετείχε στα ξεκινήματά της, το 1990, στην ταινία των Τζόελ και Ίθαν Κοέν *Το πέρασμα του Μίλερ* *(Miller's Crossing)* και έγινε ευρύτερα γνωστή με τη συμμετοχή της στην ταινία *Κλαμπ χωρισμένων γυναικών* *(The First Wives Club)*, πλάι στις Μπέτι Μίντλερ, Ντάιαν Κίτον και Γκόλντι Χόουν τον οποίο ακολούθησαν και άλλοι ρόλοι με σημαντικότερους εκείνους στις ταινίες *Φλάμπερ* *(Flubber, 1997)* και *Συνάντησε το Τζο Μπλάκ* *(Meet Joe Black, 1998)* που την καθιέρωσαν ως καρατερίστα. Το 2000 τιμήθηκε με βραβείο Όσκαρ Β' γυναικείου ρόλου για την ταινία *Πόλοκ, ο ασυμβίβαστος* *(Pollock, 2000)*, όπου υποδυόταν τη σύζυγο του ζωγράφου Τζάκσον Πόλοκ, Λι Κράσνερ. Το 2004 προτάθηκε ξανά για Όσκαρ Β΄ γυναικείου ρόλου για τη συμμετοχή της στην ταινία του Κλιντ Ίστγουντ *Σκοτεινό Ποτάμι* *(Mystic River)*, όπου εμφανιζόταν πλάι στους Σον Πεν και Τιμ Ρόμπινς. Έχει πρωταγωνιστήσει σε μια σειρά από επιτυχημένες εμπορικές και ανεξάρτητες ταινίες, με σημαντικότερες το *Space Cowboys* του 2000, το *Ταξίδι στην άγρια φύση* *(Into the Wild)* του 2007, *Η ομίχλη* *(The Mist)* του 2007 και *Κακά κορίτσια* *(Whip It, 2009)* που σκηνοθέτησε η Ντρου Μπάριμορ. Πιο πρόσφατα συμμετείχε στην ταινία *Πενήντα Αποχρώσεις του Γκρι* (Fifty Shades of Grey, 2015)

Το 2009, η Χάρντεν έλαβε βραβείο Τόνι για τη θεατρική παράσταση *God of Carnage* και έχει προταθεί μια φορά για βραβείο Έμμυ και δύο φορές για βραβείο σωματείου ηθοποιών.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάρσα Γκέι Χάρντεν** |

* Η Μάρσα Γκέι Χάρντεν στο imdb
* Η Μάρσα Γκέι Χάρντεν στο cine.gr

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44492436
* LCCN: no96036188
* ISNI: 0000 0001 1442 9527
* GND: 139630805
* SUDOC: 074161741
* BNF: cb13972043b (data)
* BIBSYS: 4079187
* NLA: 36022683
* NKC: xx0151826
* BNE: XX1184821

 |

 |



1. ↑  Ανακτήθηκε στις 4  Μαρτίου 2021.
Ο **Σάλβα Νατελασβίλι** (შალვა ნათელაშვილი, γενν. 17 Φεβρουαρίου 1958) είναι πρόεδρος και ιδρυτής του Εργατικού Κόμματος της Γεωργίας, γνωστός για το λαϊκισμό και τις επικρίσεις του έναντι του πρώην προέδρου της Γεωργίας Μιχαήλ Σαακασβίλι. Είναι παντρεμένος και έχει 2 παιδιά.

Γεννημένος στη βόρεια ορεινή πόλη Dusheti, ο Shalva Natelashvili αποφοίτησε από τη Νομική από την Τιφλίδα State University και συνέχισε μεταπτυχιακές μελέτη της Διπλωματικής Ακαδημίας του Υπουργείου Εξωτερικών της Σοβιετικής Ένωσης. Αφού εργάστηκε στο Γραφείο του Γενικού Εισαγγελέα, έγινε βουλευτής το 1992 και παρέμεινε στο Κοινοβούλιο έως το 1999. Ήταν μεταξύ της ομάδας των βουλευτών που συμμετείχαν στην ανάπτυξη του Συντάγματος της Γεωργίας. Το 1995 ίδρυσε το γεωργιανό Εργατικό Κόμμα, το οποίο σταδιακά μετατράπηκε σε Έντουαρντ Σεβαρντνάτζε σημαντική δύναμη της αντιπολίτευσης, και τώρα λειτουργεί ως πρόεδρος του κόμματος. Υποστήριξε Σεβαρντνάτζε κυβέρνηση κατά τη διάρκεια του 2003 Επανάσταση των Ρόδων, ωστόσο, και αργότερα ήταν ένθερμος αντίπαλος του προέδρου Μιχαήλ.

2007: Κατηγορίες για κατασκοπεία
--------------------------------

Στις 8 Νοεμβρίου 2007, ο Natelashvili κατηγορήθηκε για κατασκοπεία και συνωμοσία για την ανατροπή της κυβέρνησης της Γεωργίας. Ο Nika Gvaramia, αναπληρωτής επικεφαλής εισαγγελέα του χρόνου, δήλωσε ότι το κόστος βασίστηκαν σε στοιχεία που λαμβάνονται μέσω της παρακολούθησης για τους υπαλλήλους της ρωσικής πρεσβείας στην Τιφλίδα, τον οποίο η γεωργιανή πλευρά έχει περιγραφεί ως πράκτορες της ρωσικής υπηρεσίας πληροφοριών. Δύο ημέρες αργότερα αυτό φορτίο ήταν προφανώς χαλαρή, όπως είπε το Γραφείο του Γενικού Εισαγγελέα Natelashvili θα ετίθετο υπό αμφισβήτηση "στην κατάσταση του μάρτυρα», και ο Πρόεδρος Σαακασβίλι ισχυρίστηκε ότι δεν θα συλληφθεί και θα μπορούσε να ανταγωνιστεί στις προεδρικές εκλογές του Ιανουαρίου 2008. Ωστόσο, οι χρεώσεις οδήγησαν τον Natelashvili να υποβάλουν αίτηση για άσυλο στις Ηνωμένες Πολιτείες. οι υποστηρικτές του ισχυρίζονται ότι οι επιβαρύνσεις είναι πολιτικώς υποκινούμενες, και προκύπτουν από τον ρόλο του Natelashvili τον Νοέμβριο του 2007 αντικυβερνητικών διαδηλώσεων.

Ο Natelashivili σε ένα γερμανικό σατιρικό έργο
----------------------------------------------

Το 2007, ο Natelashvili συμμετείχε σε ένα σατιρικό έργο του γερμανικού περιοδικού Τιτανικού. Συναντήθηκε με τον Martin Sonneborn, ο ηγέτης του σατιρικού γερμανικού κόμματος Die Partei, και άλλα μέλη της Die Partei, ωστόσο δεν αναγνωρίζουν ότι τα πάντα ήταν πλαστό. Έτσι, ακόμη και ο Natelashvili αργότερα παρουσιάστηκε στην ταινία "Die Partei" του 2009.

Παραπομπές
----------

1. ↑  Ανακτήθηκε στις 10  Ιουλίου 2019.
2. ↑  Ανακτήθηκε στις 8  Αυγούστου 2022.
3. ↑  «Labor Party Leader Wanted for 'Coup Plotting' and 'Espionage'». Αρχειοθετήθηκε από το πρωτότυπο στις 26 Μαρτίου 2014. Ανακτήθηκε στις 12 Μαρτίου 2014.
4. ↑  Authorities Soften Stance on Labor Party Leader Αρχειοθετήθηκε 2013-04-19 στο Wayback Machine.. Civil Georgia. 2007-11-10.
5. ↑  «Georgian Labor Party leader apply for asylum in the United States». *Azeri Press Agentliyi*.
**Πραξικόπημα**, ή **κίνημα** (προπολεμική χρήση του όρου), ονομάζεται η βίαιη και αιφνιδιαστική συνωμοτική πράξη που έχει σκοπό τη μεταβολή του πολιτεύματος προς όφελος της πολιτικής και στρατιωτικής κάστας μιας χώρας. Χαρακτηριστικό επίσης είναι ότι τα πραξικοπήματα έχουν σκοπό την εγκαθίδρυση ενός καθεστώτος και τον περιορισμό των συνταγματικών δικαιωμάτων των πολιτών. Διακρίνεται σε πολιτικό ή στρατιωτικό ενώ υπάρχει και ο όρος συνταγματικό πραξικόπημα. Πρόκειται για έννοια που έρχεται σε αντίθεση με την επανάσταση, η οποία προέρχεται από μαζικές δράσεις καταπιεζόμενων τάξεων και αποσκοπεί στην επέκταση και κατοχύρωση των δικαιωμάτων τους.

Διεθνώς, πραξικοπήματα ή απόπειρες πραξικοπημάτων εκδηλώνονται συνήθως σε χώρες με πολιτική αστάθεια αλλά και οικονομικά προβλήματα, κυρίως στην Αφρική και στη Λατινική Αμερική. Σε πολλές περιπτώσεις με στρατιωτικά πραξικοπήματα που πετυχαίνουν εγκαθιδρύονται δικτατορίες, όπως στην Ελλάδα, όπου το 1967 επιβλήθηκε στρατιωτική δικτατορία, στη Βιρμανία το 2021, στο Νίγηρα το 1996 και αλλού.

Τα τελευταία χρόνια εκδηλώθηκαν επιτυχημένα πραξικοπήματα σε χώρες, όπως οι Κομόρες, η Σιέρα Λεόνε, η Μαυριτανία, το Πακιστάν, η Ταϊλάνδη, τα νησιά Φίτζι, το Σάο Τομέ και Πρίνσιπε, οι Νήσοι Σολομώντα και άλλες ενώ πολλοί ηγέτες του κόσμου (αρκετοί έχουν κατοχυρώσει την εξουσία τους με τη διεξαγωγή πολυκομματικών εκλογών) κατέλαβαν την εξουσία με πραξικοπήματα, όπως στη Λιβύη ο Μουαμάρ Καντάφι, στο Σουδάν ο Ομάρ Μπασίρ, στην Γκάμπια ο Γιαγιά Τζαμέ, στην Ισημερινή Γουινέα ο Τεοδόρο Ομπιάνγκ Νγκέμα Μπασόνγκο, στην Κεντροαφρικανική Δημοκρατία ο Φρανσουά Μποζιζέ, στη Γουινέα ο Μουσά Νταντίς Καμαρά και άλλοι.

Στην Ευρώπη στην πρόσφατη ιστορία πραξικοπήματα έγιναν, εκτός από την Ελλάδα, στην Ισπανία και στην Πορτογαλία. Το 1991 το πραξικόπημα που είχε γίνει στην τότε Σοβιετική Ένωση (ΕΣΣΔ) οδήγησε στη διάλυση της. Απόπειρες πραξικοπημάτων, φανερές ή μη, έγιναν τις τελευταίες δεκαετίες στη Βενεζουέλα, στον Ισημερινό, στις Σεϋχέλλες, στη Μαδαγασκάρη, στην Αϊτή, στην Ονδούρα, στην Τουρκία και αλλού.

Σημειώσεις και παραπομπές
-------------------------

1. ↑  Στις Κομόρες το τελευταίο πραξικόπημα έλαβε χώρα το 1999. Ήταν το 18ο από την ανεξαρτησία της χώρας, το 1975.

Βιβλιογραφία
------------

* *Νέα Εγκυκλοπαιδεία*, τ. 21, σελ. 414, εκδ. Μαλλιάρης Παιδεία.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πραξικόπημα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πραξικόπημα** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85033502
* GND: 4193176-2
* SUDOC: 027740633
* BNF: cb13318982w (data)
* NDL: 01225092
* NKC: ph136904
* BNE: XX527544

 |

 |
Κωδικοί αεροπορικών εταιριών σε διαθνές αεροδρόμιο στην Ιαπωνία.
Οι **κωδικοί αεροπορικών εταιρειών** χρησιμοποιούνται για την ταυτοποίηση των αεροπορικών εταιρειών. Υπάρχουν οι κωδικοί της Διεθνούς Ένωσης Αερομεταφορών (IATA) που περιλαμβάνουν δύο χαρακτήρες, οι κωδικοί του Διεθνούς Οργανισμού Πολιτικής Αεροπορίας (ICAO) που αποτελούνται από τρεις χαρακτήρες και οι κωδικοί κλήσης (callsign).

Κωδικός IATA
------------

Οι κωδικοί IATA περιλαμβάνουν δύο χαρακτήρες που έχουν δοθεί από τη Διεθνή Ένωση Αερομεταφορών (IATA) για τις αεροπορικές εταιρείες ανά τον κόσμο. Το πρότυπο περιγράφεται στο *Πρότυπο Εγχειρίδιο Πληροφοριών Δρομολογίων* (Standard Schedules Information Manual) της ΙΑΤΑ και οι κωδικοί περιγράφονται στο *Διευθυντήριο Αεροπορικής Κωδικοποίησης* (Airline Coding Directory) της ΙΑΤΑ.

Κωδικός ICAO
------------

Οι κωδικοί ICAO αποτελούνται από τρεις χαρακτήρες οι οποίοι δόθηκαν από το Διεθνή Οργανισμό Πολιτικής Αεροπορίας (ICAO). Οι κωδικοί ICAO εκδίδονται από το 1947. Έγιναν το επίσημο νέο πρότυπο σύστημα τον Νοέμβριο του 1987.

Κωδικός κλήσης
--------------

Οι περισσότερες αεροπορικές εταιρείες χρησιμοποιούν ένα κωδικό κλήσης (callsign), που συνήθως αναφέρεται κατά τη διάρκεια μιας επικοινωνίας μεταξύ του πιλοτηρίου ενός αεροσκάφους με κάποιο πύργο ελέγχου, μέσω ραδιοτηλεφώνου.

Παραπομπές
----------

1. ↑  IATA's Airline Coding Directory Αρχειοθετήθηκε 2016-09-20 στο Wayback Machine. iata.org

Εξωτερικοί σύνδεσμοι
--------------------

* International Civil Aviation Organization
* ICAO On-line Publications Purchasing
* IATA's Airline and Airport Code Search
Ο κωδικός DCA σε αυτή την ετικέτα αποσκευής, αναφέρεται στον κωδικό ΙΑΤΑ του αεροδρομίου Ρόναλντ Ρίγκαν στην Ουάσινγκτον.
Ο **κωδικός αεροδρομίου της IATA** είναι τριγράμματος κωδικός που προσδιορίζει ένα συγκεκριμένο αεροδρόμιο του κόσμου. Εκδίδεται από τη Διεθνή Ένωση Αερομεταφορών (IATA) και χρησιμοποιείται ώστε να διευκολύνεται ο έλεγχος της εναέριας κυκλοφορίας, η έκδοση των ναύλων, και γενικότερα οι αερομεταφορές. 

Οι κωδικοί ορίζονται με βάση το Ψήφισμα 763 της IATA. Ανακοινώνονται στο Ευρετήριο Κωδικών Αεροδρομίων της IATA, το οποίο εκδίδεται δύο φορές το χρόνο. Κάθε αεροδρόμιο έχει ένα μοναδικό κωδικό, ο οποίος δεν χρησιμοποιείται από κανένα άλλο αεροδρόμιο του κόσμου. Σε αρκετές περιπτώσεις κωδικοί αεροδρομίων που κλείνουν, χρησιμοποιούνται από άλλα αεροδρόμια μετά την πάροδο κάποιου χρονικού διαστήματος. Κάποιες χώρες, όπως για παράδειγμα ο Καναδάς, δεν χρησιμοποιούν πλέον τους κωδικούς της IATA στις επίσημες αεροναυτικές τους εκδόσεις.

Αναφορές
--------

1. ↑  «IATA Memorandum SKED457, see Item 6.1.4» (PDF). Αρχειοθετήθηκε από το πρωτότυπο (PDF) στις 29 Οκτωβρίου 2008. Ανακτήθηκε στις 20 Οκτωβρίου 2008.
2. ↑  «IATA Airline Coding Directory». Αρχειοθετήθηκε από το πρωτότυπο στις 16 Νοεμβρίου 2012. Ανακτήθηκε στις 5 Νοεμβρίου 2012.

Εξωτερικοί σύνδεσμοι
--------------------

* Διεθνής Ένωση Αερομεταφορών (IATA) Αρχειοθετήθηκε 2009-04-10 στο Wayback Machine. (Αγγλικά)
* Σύστημα κωδικοποίησης της IATA (Αγγλικά)

Κατάλογος των αεροδρομίων με βάση το αρχικό γράμμα του κωδικού IATA: A · B · C · D · E · F · G · H · I · J · K · L · M · N · O · P · Q · R · S · T · U · V · W · X · Y · Z


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα International Air Transport Association airport code  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 62°09′23″N 07°09′59″W﻿ / ﻿62.15639°N 7.16639°W﻿ / 62.15639; -7.16639

Ο σταθμός παραγωγής ηλεκτρικής ενέργειας στη Βέστμανα
Η **Βέστμανα** (φεροϊκά: *Vestmanna*) είναι μεγάλο χωριό των Φερόων Νήσων και βρίσκεται στη νήσο Στρέιμοϊ. Το χωριό έχει 1.264 κατοίκους (εκτίμηση 1-2023). Στη Βέστμανα παλιότερα υπήρχε πορθμείο, το οποίο συνέδεε τη νήσο Στρέιμοϊ με τη νήσο Βάγκαρ, μέχρις ότου κατασκευάστηκε η υποθαλάσσια σήραγγα, Vágatunnilin, και πλέον τα δύο νησιά συνδέονται οδικώς. Δυτικά της Βέστμανα, βρίσκονται οι βράχοι Vestmannabjørgini, οι οποίοι είναι πολύ δημοφιλείς για εκδρομές με πλοίο.

Παραπομπές
----------

1. 1 2  Επίσημη εκτίμηση

Εξωτερικοί σύνδεσμοι
--------------------

* Πολυμέσα σχετικά με το θέμα  Vestmanna στο Wikimedia Commons
* Δήμος Βέστμανα Αρχειοθετήθηκε 2007-06-01 στο Wayback Machine. (Φεροϊκά)
* Βέστμανα (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133862762
* LCCN: n96119011

 |

 |